77/2003

Með samningi við ES ehf. yfirtók EH ehf. jörðina H og skuldbindingar fyrrnefnda félagsins varðandi jörðina. K, sem áður hafði keypt spildu úr H, höfðaði mál á hendur EH ehf. til viðurkenningar á því að kaupsamningurinn væri skuldbindandi fyrir það félag. Með hliðsjón af framburði fyrirsvarsmanns EH ehf. fyrir dómi var lagt til grundvallar að við gerð samkomulagsins milli EH ehf. og ES ehf. hafi allir eigendur og fyrirsvarsmenn EH ehf. bæði vitað um tilvist kaupsamningsins við K og mátt vita um efni þeirra réttinda sem samningurinn laut að. Samkvæmt þessu og með vísan til forsendna héraðsdóms að öðru leyti var staðfest sú niðurstaða, að samningur K og ES ehf. væri skuldbindandi gagnvart EH ehf.

Dómur Hæstaréttar.

Mál þetta dæma hæstaréttardómararnir H-kk-nf B-kk-nf, G-kk-nf C-kk-nf og Ó-kk-nf B-kk-nf Þ-kk-nf.

Áfrýjandi skaut málinu til Hæstaréttar 27. febrúar 2003 og krefst þess aðallega að því verði vísað frá héraðsdómi en til vara að áfrýjandi verði sýknaður af kröfu stefnda. Í báðum tilvikum krefst hann málskostnaðar úr hendi stefnda í héraði og fyrir Hæstarétti.

Stefndi krefst staðfestingar héraðsdóms og málskostnaðar fyrir Hæstarétti.

Fyrir héraðsdómi krafðist áfrýjandi að málinu yrði vísað frá dómi. Var kröfu hans hafnað með úrskurði héraðsdóms 24. júní 2002. Er aðalkrafa áfrýjanda að niðurstöðu þess úrskurðar verði hnekkt. Með vísan til forsendna úrskurðarins verður aðalkröfu áfrýjanda um frávísun málsins frá héraðsdómi hafnað.

Málavextir eru raktir í hinum áfrýjaða dómi. Er þar meðal annars lýst framburði J-kk-ef K-kk-ef S-kk-ef, fyrirsvarsmanns áfrýjanda, um vitneskju hans um samning frá 6. september 2001, um kaup stefnda af Eignarhaldsfélaginu Skorradal ehf. á landspildu úr jörðinni Hvammi í Skorradalshreppi, á þeim tíma er gert var samkomulag 2. október 2001, þar sem kveðið var á um yfirtöku áfrýjanda á jörðinni og skuldbindingum varðandi hana. Fyrir dómi skýrði J-kk-nf jafnframt frá vitneskju H-kk-ef A-kk-ef, um tilvist kaupsamningsins frá 6. september 2001 og að H-kk-nf hafi þekkt nokkuð forsögu málsins og til fjármála K-kk-ef B-kk-ef. H-kk-nf var fyrirsvarsmaður Þerneyjar ehf., sem var á þessum tíma einn þriggja hluthafa í áfrýjanda, ásamt J-kk-þgf og Eignarhaldsfélaginu Skorradal ehf., þá eign K-kk-ef B-kk-ef. Fram kom hjá J-kk-þgf að við gerð samkomulagsins 2. október 2001 hefði K-kk-nf ekki gefið þeim H-kk-þgf nákvæmar upplýsingar um hversu stórt land var um að tefla í kaupsamningnum við stefnda. Hins vegar hefði K-kk-nf sagt að sér fyndist landið ,,allt of stórt” og lýst stærð landsvæðisins ,,í grófum dráttum”, með því að merkja það inn á kort af jörðinni Hvammi. Kvaðst J-kk-nf hafa gert sér grein fyrir ,,að þetta setti málið svolítið í uppnám”, eins og hann komst að orði. Samkvæmt þessu má leggja til grundvallar að við gerð umþrætts samkomulags frá 2. október 2001 hafi allir eigendur og fyrirsvarsmenn áfrýjanda bæði vitað um tilvist títtnefnds kaupsamnings við stefnda og mátt vita um efni þeirra réttinda sem samningurinn laut að. Með þessum athugasemdum og með vísan til forsendna hins áfrýjaða dóms að öðru leyti verður hann staðfestur um annað en málskostnað.

Málskostnaður í héraði og fyrir Hæstarétti verður ákveðinn í einu lagi, eins og í dómsorði greinir.

Dómsorð:

Hinn áfrýjaði dómur skal vera óraskaður um annað en málskostnað.

Áfrýjandi, Eignarhaldsfélagið Hvammskógur ehf., greiði stefnda, K-kk-þgf S-kk-þgf, samtals 600.000 krónur í málskostnað í héraði og fyrir Hæstarétti.